# Vargasova era

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Republika Sjedinjenih Država Brazila *República dos Estados Unidos do Brasil* (1889–1937)

---

Sjedinjene Države Brazila *Estados Unidos do Brasil* (1937–1967)** |
|

|  |  |  |
| --- | --- | --- |
| ←   | **1930. – 1946.** |   → |

 |
|

|  |  |
| --- | --- |
|  |  |
| Zastava
 | Grb
 |

 |
| **Geslo**: *Ordem e Progresso* |
| **Himna**: "Hino Nacional Brasileiro"
 |
| Lokacija Vargasove ere |
| **Glavni grad** | Rio de Janeiro
 |
| **Jezik/ci** | portugalski jezik
 |
| **Vlada** | Diktatorska republika
 |
| **Predsjednik** |
|  • 1930. - 1945.
 | Getúlio Vargas
 |
|  • 1945. - 1946.
 | José Linhares
 |
| **Historija** |  |
|  • Brazilska revolucija
 | listopad 1930.
 |
|  • Vargas postao predsjednik
 | 3. studenog 1930.
 |
|  • Izglasan ustav
 | 16. srpnja 1934.
 |
|  • *Estado Novo* | 10. studenog 1937.
 |
|  • Druga Republika
 | 31. siječnja 1946.
 |
| **Valuta** | real (do 1942.) cruzeiro (od 1942.) |

 |

**Vargasova era** (portugalski: *Era Vargas*) je naziv za period u historiji Brazila između 1930. i 1946. godine, a koji je nazvan po Getúliju Vargasu, koji je tokom tih 15 godina bio predsjednik. Vargasova era bila je posljedica Revolucije 1930. godine, a koja je pak bila posljedica problematične oligarhijske politike Prve Republike. Višegodišnje nezadovoljstvo kulminiralo je revolucijom u kojoj je svrgnuta Prva Republika, a na čelo države došla kratkotrajna Privremena vojna junta, koja je 3. studenog 1930. vlast prepustila Vargasu.

Vargasova era obuhvaća tri uzasopna perioda:

1. **Privremena vlada** (1930. – 1934.) obuhvaća prvi period Vargasove ere nakon 3. studenog i predaje vlasti Vargasu. Vargas je bio na čelu države temeljem dekreta kojim je postavljen na mjesto predsjednika Privremene vlade koju je uspostavila revolucija. Radilo se o prijelaznom periodu do donošenja novog ustava. Vargas je u ovom periodu morao pomiriti interese velikih gospodarstvenika te buržoazije i radništva, a sve u jeku Velike gospodarske krize. Temeljeći politiku na Rooseveltovom *New Dealu*, Vargas je provodio cijeli seriju socijalnih reformi kako bi pomirio podvojene interese.
2. **Ustavni period** (1934. – 1937.) obuhvaća drugi period Vargasove ere, kada je Vargas vladao kao predsjednik Brazila uz demokratski izabranu legislaturu. Brazil je 1934. godine dobio novi ustav. Unatoč prividu demokracije, Vargas je u ovom periodu postepeno gradio put prema diktaturi, usvojivši model koji je kasnije opisan kao "legalni hibrid" između Mussolinijeve fašističke Italije i Salazarove *Estado Novo*. Vargas je primjenjivao fašističke metode (u gospodarstvu i političkoj represiji) i odbijao liberalni kapitalizam, no ostavljao je privid demokracije kako ne bi dao jasne indikacije svoje buduće kvazifašističke politike.
3. Estado Novo (1937. – 1945.) obuhvaća posljednji period Vargasove ere, kada je Vargas vladao kao diktator u kvazifašističkom sustavu. Naime, Vargasov mandat trebao je trajati do 1938. godine, a reizbor mu je bio zabranjen. Kako bi osigurao ostanak na vlasti, Vargas je preko radija objavio postojanje komunističke zavjere o preuzimanju vlasti kodnog imena *Plan Cohen*. Radilo se o službenoj državnoj fabrikaciji temeljem koje si je Vargas omogućio suspenziju ustavnih odredaba i status diktatora. Ukinute su sve političke stranke, a Vargas je postepeno gradio svoju vlast na diktatorskom sustavu. Iako je Vargasova *Estado Novo* imala fašističke elemente, Vargas osobno nije podržavao fašističku ideologiju te je čak zabranio i integraliste, koji su ga neuspješno pokušali svrgnuti s vlasti. U ovom periodu se Brazil uključio u Drugi svjetski rat na strani Saveznika i to 1941. godine.

Na kraju se upravo sudjelovanje u Drugom svjetskom ratu pokazalo kobno po Vargasa jer je među brazilskim narodom probudilo potrebu za redemokratizacijom društva. Dana 29. listopada 1945. godine došlo je do iznenadnog puča koji je započeo u Vargasovom Ministarsvu rata, a kojim je Vargas svrgnut s vlasti. Vlast je preuzeo José Linhares, koji je odmah sazvao izbore na kojima je pobijedio Eurico Gaspar Dutra. Dutra je vlast preuzeo 1946. godine, kada je formalno uspostavljena Druga Brazilska Republika.